సింహాద్రి రమేష్ బాబు

సింహాద్రి రమేష్‌బాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో అవనిగడ్డ నియోజవర్గం నుండి ఎమ్మెల్యేగా గెలిచాడు.
జననం, విద్యాభాస్యం 
సింహాద్రి రమేశ్ బాబు 22 జులై 1956లో ఆంధ్రప్రదేశ్ రాష్ట్రం,  కృష్ణా జిల్లా, అవనిగడ్డ, బందలాయిచెరువు గ్రామంలో వెంకటేశ్వరరావు, భారతి దంపతులకు జన్మించాడు. ఆయన బీఏ వరకు చదువుకున్నాడు.

రాజకీయ జీవితం
సింహాద్రి రమేశ్ బాబు కమ్యూనిస్టు పార్టీ ద్వారా  రాజకీయాల్లోకి వచ్చాడు. ఆయన 2009 లో జరిగిన అసెంబ్లీ ఎన్నికల్లో  అవనిగడ్డ నియోజవర్గం నుండి  ప్రజారాజ్యం పార్టీ  తరఫున పోటీ చేసి ఓడిపోయాడు. రమేశ్ బాబు 2014లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ చేతిలో ఓడిపోయాడు. సింహాద్రి రమేశ్ బాబు వైఎస్సార్‌ కాంగ్రెస్‌ పార్టీ రైతు విభాగం రాష్ట్ర కార్యనిర్వాహక ప్రధాన కార్యదర్శిగా పని చేసిన ఆయన 2019లో జరిగిన అసెంబ్లీ ఎన్నికల్లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ పై 20,725 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:కృష్ణా జిల్లా రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:1956 జననాలు
వర్గం:జీవిస్తున్న ప్రజలు